nl af af tr en ro af fr af af tr en nl en af af nl nl nl en nl nl de af nl af af af de it nl nl af nl nl af af af nl fr nl af nl af nl af nl af af af af nl af en af af en nl en nl af de af nb nl af af nl af nl de af en hbs_lat en pt en en af en af nl af af af et en en en en af en af af af af nl af pl nl af af af af af af af hu en nl en en nl en af en af af af af nl af af af en en nl en af en af af af af nl af af af af en af af af af af af af af af hu fr de en nl en en en nl en nl en af af af af af af af af af af af el nl en en nl en fr en it en en de af af af af nl bar nl af nl tr en da nl it ro nl nl en af en en en en en en en en en en en en en en en en en en en en en en en en en en en en en en en en en en en en en en en en en en en af af af af nl nl af af af nl af en en en
Stories oor geloof en menswees
Dié wat glo, is nie haastig nie
Holland op TV: Beste Van Nederlands
‘n Wenk in verband met die Arabiese Lente
Afrikaanse vers tot vers kommentaar met NASB ingesluit
Die Amigdala en jou identiteit — in Christus, deel 1
Die Franse Hugenote se konsistorie
Die president van Israel het ’n teofore naam— Netanyahu
Markus en die Vyfde Gebod
Onbedoel, maar Getuienis oor Jesus die Messias
Die Vyf Liefdestale – ‘n Skriftuurlike fundering
God is Gees: bid en lewe deur sy Gees
Liefde met die eerste oogopslag en…?
Niemand kan jou Verbied om te Werk nie!
Ontmoet die alfa en die omega
Remediëring van Amygdala se keersy
Sê liewer nee vir die Christelike sousie
Suid-Afrika: Honderd Jaar na Uniewording
Verhoudinge en die rol van die Onderbewuste
‘n Ster se Geskiedenis: Dr. Louw Alberts
Die Bybel is die Woord van God
Goedkoper op reis deur die heelal
In Die Skadu Van ‘n Groot Boom
NET MAAR GELEEN — Teilhard de Chardin Biografie
Onopvallend Werk God Sy Wonders
‘n Barbier uit Gouda
Die oker van my herfs
Ske(r)ts: Die Titanic, sister!
Wysheid langs die pad…
Dawid se self-insig gemeet
Dawid skuil vereers in die skadu van die Almagtige
Die voorkennis en voorsienigheid van God
Hermeneutiese Beginsels vir Skrifgetroue Kerkpraktyk
Stem uit die Hemel
Vertalings die Bybelleser se kortpad
Archive for the ‘Rubrieke’ Category
1652 – Ons Herkoms
Die eerste van der Merwe-gesin kom aan in 1667 –  volksplanters om van die halfwegstasie na die Ooste ’n sukses te help maak. In watter opsig? Skeepvaart op die handelsroete om die Kaap van Storms het so lank geduur dat matrose aan boord aan ‘skeurbuik’ gesterf het. Hulle enigste voedsel was soutvleis. Biltong, as jy wonder? Moenie probeer om maande aaneen net op biltong te leef nie! Aan die suidpunt van Afrika moes groente gekweek word, waarvoor boerekundigheid nodig was.
Maar die Van der Merwes, seker saam met baie ander aankomelinge, het nie vergeet dat Jan van Riebeeck 15 jaar tevore hier aan wal gestap het en daarna ’n gebed in sy dagboek aangeteken het nie. Dat die 6de April ‘desen dagh, …tot Godes eer met dancksegginghen te vieren …voor altijt tot een vastblijvende danck ende bededagh in te stellen…bij ons naecomelingen noijt vergeten… worden.[1]
Op 21 Desember 1902 is Petrus Lodewikus Du Toit van der Merwe gebore. Op 38 jarige ouderdom getroud met Maria Johanna Magdalena Snyman (19). Op 30 Julie 1939 het ‘Dunes’ op die plaas Groenfontein die eerste lewenslig aanskou. Terwyl in 2018 se winter die Here die Boland met oorvloedige reëns en sneeu op die berge seën, onthou ek die spoortjies wat ek, net 4 jaar oud,  verwonderd in die sneeu op Groenfontein-opstal se oop voorstoep getrap het. Ek dra ook met my saam die herinneringe aan ’n vader en moeder wat in lewe, woord en daad, Jan van Riebeek se bede in ere gehou het. Pa-Piet se motto-teks in die Bybel was Psalm 37:25-26, waar onder andere opgeteken staan:  sy nageslag is tot ’n seën (OAV,1953). Die Nuwe Direkte Vertaling (NDV,2014) stel dit egter nog duideliker: ‘Sy nageslag is ’n seën vir ander.‘
Dit was vir hom ’n Skrifbelofte wat in die persoonlike lewe van sy toegewyde en beginselvaste kinders (ook aangetroud) én kleinkinders wáár geword het. Let op die ‘vir ander’ in die volgende opmerkings: Petri (psigiater), Linky (projekbestuurder, webwerf-meester), Constant (bybelse sakebeginsels), Karien (regsgeleerde), Freule (onderwyseres), Andre (predikant)– en mý kleinkinders groei  almal op in die oortuiging van die waarde van hulle Christelike beginsels.
Hoe jammer dat Stigtingsdag, 6 April 1652, van ons kalenders en kerkalmanakke verdwyn het– temeer rede vir ons almal om van harte met woord en daad aan te hou strewe dat die lig van gereformeerde geloof aan die suidpunt van Afrika helder bly skyn.
[1] Nel P.G. (prof.dr.) Afrikaanse Kultuuralmanak , FAK, Perskor, Johannesburg 1980, bl.107
Posted in Belewenisse, Rubrieke
Die wysheid van Bo en die ritme om jou
Onlangs was ek erg geskok toe ’n begaafde skrywer selfdood toegepas het. Trouens elke keer wanneer ’n lidmaat tydens my bediening van 40 jaar die selfmoordopsie gekies het, het ek selfs skuldig gevoel dat ek nie daar was om te ‘keer’ nie. Vir sovele swaarmoediges, waarheen ek uitgeoep was, het ek gesê: ‘Doen niks aan jouself, of ander, wat jy agterna nie kan verander nie!’
Hoekom ek oor hierdie onderwerp skryf? Die internasionale media berig op hierdie dag dat 25% toename van selfdood in die jongste verlede deur die ‘noodlyn’-instansies gerapporteer word.
Agter elke geval, onthou ek, was daar gewoonlik ’n geskiedenis van fisiese pyn en lyding. ’n Sekere familie het die leraar erg verkwalik dat hy kon dink die selfdood kon voorkom gewees het, as hy ingeroep was. Dat elke geval ’n geskiedenis het, het my laat besef  dat met begrip omgegaan moet word teneinde die familie met die Goeie Boodskap (Evangelie) te ondersteun.
Wetgewers wêreldoor is versigtig om selfdood as praktyk te magtig – dat dit ongewone ‘praktyk’ moet bly, blyk uit die hoë profiel van aandag in die nuus wanneer ’n VIP betrokke is. Wat dan, soos in die geval, deur verontrustende statistiek soos 25% toename in selfmoord, in die nuus gevolg word.
Met die wysheid van Bo, bedoel ek spesifiek die 6de Gebod (Eks.20:13; Deut.5:17):
Jy mag nie moord pleeg nie (NAV);
Moenie mense doodmaak nie (NLV- Eks.20:13);
Moenie iemand doodmaak nie (NLV-Deut.5:17).
Wat by implikasie beteken dat die natuur sy gang moet gaan (Pred. 3:1-2).  Die Bybel vra hiermee dat daar respek moet wees vir die ritmes in die natuur.
Trouens, die voorbeeld hierbo genoem, kan dien as waarskuwing om nie onnadenkend te waag met ingrypinge in die natuurlike gang van lewe nie. Daar is in die normale gang van die lewe maniere om ’n probleem op te los, anders as ingrypings wat jy agterna nie kan verander nie. Solank ons verstaan dat die lewe wesenlik self  ’n probleem is om op te los – elke dag daarvan – van die peuter se eerste wankelrige treetjies wat in die hoë ouderdom op verswakking uitloop, maar  ook dan op te los! –  danksy die talryke seëninge  van wetenskaplike ontwikkeling, wat nié selfterminering van lewe insluit nie.
Om uit eie ondervinding toe te lig; ’n verpleegster  het verskeie kere vir my gesê dat dit nie help om medikasie te neem en  ‘beter te voel’ nie, maar jy gun jou nie 4 dae bedrus, of soveel tyd nodig  vir die liggaam om te herstel nie! In die natuur gebeur alle dinge langsaam.
Neem kennis van ’n deurwinterde navorser se boek,  ‘Biology of belief’ deur dr. Bruce H. Lipton,[1] elke lewende mens is ’n ‘kolonie’, ’n saambondeling van 50 triljoen selle, wat jou maak wie jy is (eie identiteit as natuurkind, bl. 9 e.v ) – om gebore te wees, jou híér wees, maak van jou ’n natuurkind (en om in geestelike sin weergebore -Joh.3:6-7)  te wees , maak jou kind van God.
Gee ag op die ritmes van die natuur ín jou en óm jou.  Die akkerboom  in ons agterplaas ontblaar langsaam tot sowat middelwinter, iewers in Junie. Langsaam verskyn effens groen uitloopsels in afwagting van die lente se ongelooflikhelder-groen blaredos. Wie dit opmerk, begin iets in die natuur verstaan van ‘Let go and let God.’
Nog ’n mediese navorser, wat weens beroerte breinskade opgedoen het en lank moes wag op volkome herstel, gee dié goeie raad in haar boek: jy het net 90 sekondes nodig om van die gepynigde linkerbrein-lob (waar die woedes van die siel soms vassteek, of kwellinge dreig om jou onder te kry) oor te skakel na die vroliker en beeldryker helderte van die regterbrein-lob (Matt. 6:27 ) en gee dan tyd.[2]
Wat my getref het tydens ’n preek op die onlangse opstandingsgedenkdag,  Sondag 30 Maart 2018,  was die leraar se slotsin: Leef die opstanding solank! In praktyk sal dit neerkom om jou aan jou skoenveters op te trek, wat moontlik is (geloof solank) tot wanneer en omdat God met gebeure om jou ’n stut inskuif om op te steun–  Solank!
Biology of belief,  Dr. Bruce H. Lipton, May House, Johannesburg, tiende herdruk
Wag op God, publikasie van Andrew Murray
Posted in Aktueel, Kwessies en Menings, Rubrieke
Die slangsimboliek in die Bybel
Volpunte aan bybelskrywers vir besonder toepaslike tipering van die sondeval, alhoewel die eer die Here toekom wat deur sy Gees die ware aard van die sondegevalle mensdom beskryf–listigheid (Gen. 3: 1; Gen. 49:16-17; Jes.59:4-5; Matt. 12:34-35; Luk.3:7-8).
Listigheid kom tot uiting in die goeie voorhou, terwyl die ware bedoelings of planne verborge gehou word. Oral in die wêreld is daar regeerders wat met listigheid goeie bedoelings voorgee (lees beloftes),en so aan bewind  gekom het, maar by wie deesdae alte dikwels korrupsie oopgevlek word. So diepgaande is die skok vir hele bevolkings wat dan maar met hulle voete stem (lees proteste en migrasie)–’n klad op die naam van goedbedoelde ‘demokrasie’.
’n Internasionale TV-sender vertoon onlangs ’n groepie Afrikane langs hulle vuurtjie, manne onderweg na Suid-Afrika en een van hulle se versugting word as onderskrif op die skerm aangebied: “Will there ever come a day when one can live as everybody else?” Dit kan netsowel dien as onderskrif vir die al die bevolkingsverskuiwings sedert die ontstaan van die mensdom tot op hierdie dag.
Wenbrief-fotos in die reistydskrif WEG (Mei 2018, bl. 10-erkenning, Awie en Retha Grobbelaar) het my opnuut aan die listige aard van die slang herinner. Ek kan my indink dat die bokkie rustig, ongestoord langs die boomstomp, in die Krugerwildtuin, al weiende verbygedwaal het. Vinniger as wat ’n ratse bokkie kon wegspring, het die luislang se kronkels om hom geslaan en al stywer begin knel. Ontsnapkans was daar geen. Binne  ’n ommesientjie was elke ribbebeentjie gebreek en het die slang die papgedrukte diertjie begin insluk. ’n Eietydse verhaal in die natuur en uit die natuur wat ’n duisend woorde of preke nie duideliker as die twee fotos kan vertel nie.
Duidelik het dit die slang se natuur uitgebeeld– ‘n dier wat ook moet vreet om aan die lewe te bly, al is dit met lis! Lis in die natuur, daarom ook in die mens se natuur. Dis die welbekende verhaal van Genesis tot Openbaring wat tot op hierdie dag spreekwoordelik as ‘die sleepsel van die slang bekendstaan’.
Of wie onthou nog dat die radio op ’n tyd humor uitgesaai het van ‘Agtertang se mense,’ –hulle beste raad? ‘As die lewe druk, druk terug!’ Humor is immers die lag met die traan. En hier kom die ‘kronkels’ van die luislang so goed te pas – daar is geen ontkoming nie, almal moet eet. Al die lis en hebsug op aarde maak dit vir almal swaar. Al die gesukkel  wat die lewe oplewer (Gen. 3: 17-19) het die  Ou-testamentikus Von Rad met die beeldspraak van ‘The silent war’ herbenoem – teen elke mens wat leef, al die agtergeblewenes, en ook die welaf ‘establishment’ sonder aansien van persoon.
Oral loop die migrante hulle vas teen die lis en kronkels van die slang, want niemand in die welaf deel van die wêreldgemeenskap wil leef ‘as everybody else’ nie.  Met die nodige apologie aan die mense van ‘Agtertang’, die humor is tydelike lafenis.
Die Bybel leer ons om solank die OPSTANDING TE LEEF, die hoop op die wederkoms van Christus (lees die Bergpredikasie- Matt. 5-7), wat vir die huidige veel beter is as om ‘terug te druk’! Wat dinge net vererger.
Posted in Kwessies en Menings, Rubrieke
Hoop – rig jou gedagtes op die Verbondsbeloftes
As iemand rede het om swaarmoedig te voel, help dit om te gaan lees waar Paulus in ’n tronk diep nagedink het oor geloof, hoop en liefde (1 Kor. 13:13).  Sy aantekening oor geloof in Rom.11:29 is ’n móét-weet vir oues van dae, verswaktes wat voel dat  hulle geloof hulle in die steek gelaat het – weet  dan dat jou geloof  ’n onherroeplike genadegawe van die Heilige Gees is, soos aan die Aartsvaders geskenk, en nooit weer teruggetrek word nie (NAV)[1].
Die beste raad vir so ’n geestelik-droë gevoel kom ooreen met die Here Jesus se gelykenis van die ‘onregverdige regter en die weduwee’ (Lukas 18:1-8): “Pray hardest when hardest to pray.”- in teenstelling met die trae regter, sal God gou verhoor! Gaan lees dit self as jy begin hoop opgee het (Efes. 2:12-13).
Erfgename van die Verbondsbelofte
Paulus skryf  oor sy ‘hoop’ uit eie ervaring in die gevangenis van Rome  – ’n vervolgde deur jodegenote oor sy bekering tot die Christelike geloof. Vervolging van Christene deur onbekeerde Jode was aan die orde van die dag – maar bekeerde Jode en bekeerde nie-Jode (sy lesers in Efese) was in één kerk versamel. Albei groepe is in die Nuwe Verbond (Nuwe Testament) erfgename van die ‘verbondsbeloftes’ (NDV)[2].
Die Verbonde met Uitverkorenes[3]
Watter verbonde het Paulus in gedagte?
In Noag se tyd, toe mense al groterige bote kon bou, het die Here ’n verbond met die oorlewendes van die sondvloed bekend gemaak – om nooit weer alle lewende wesens met so ’n vloed uit te wis nie. ’n Natuurverbond met die hele kosmos, en die teken daarvan is nog geldig: “Sodra Ek die reënboog sien, sal Ek herinner word aan die blywende verbond tussen My en alle lewende wesens op aarde”  (Gen. 9:16, NLV). Onthou die twee woorde wat Paulus gebruik oor hoop: ‘Herinner’ én die ‘blywendheid’ van die verbondsbeloftes.
So wil Paulus die één kerk, daaraan herinner om op die blywendheid van nog ’n verbond te hoop, die Aartsvaderverbond. Die Here het Abram die aand van die verbondsluiting uit sy tent na buite gelei en hom uitgedaag om die sterre te probeer tel. Natuurlik kon hy nie, maar die Here beloof vir hom dat sy nageslag netso ontelbaar baie sal wees. Met so ’n belofte kon hy Isak se vraag oor die offerdier op pad na Moria met groot vertroue beantwoord – danksy die blywende herinnering aan die nag van verbondsluiting, onder ontelbaar baie sterre: “My seun, God sal sy eie offerlam voorsien”.
Met Israel, wat voor hulle verblyf van 4 eeue in Egipte nog nie ’n volk was nie, sluit die Here tydens die Uittog by die berg Sinai (Horeb) die Wetverbond (die Tien Gebooie ). Waartydens Hy Hom in wolke en vreesinboesemende natuurgebeure openbaar het (Eks.19 en 20).
Was Elia ses eeue later sonder hoop?
Soveel honderde jare na Moses swerf ’n mismoedige profeet, Elia, deur die woestyn met ’n hart vol hoop dat by die —berg van God, Hy Hom wéér soos in Moses se tyd sal openbaar (1 Kon. 18 en 19).
Elia bid weemoedig en erg beswaard al die pad. Maar soos Jesus in sy gelykenis gesê het, word hy gou verhoor. ’n Veeherder (engel), waarskynlik op soek na weiveld vir sy kudde, moontlik goed bekend met die profeet se lotgevalle, bak sy broodjies op warmgemaakte klippe’ (‘n gebruik in daardie tyd), waarmee hy die diep ongelukkige profeet versorg (gebedsverhoring!) Aangekom by die berg van God woed daar aardskuddende natuurverskynsels, maar sy ‘gebedswandeling’ word verhoor met tekens van God se sagte, genadige teenwoordigheid in fluisterende stilte.[4]
Gaan maar elke dag op ’n gebedsreis
As jy voel dat die ‘hoop’ beskaam, gaan op op ’n gebedswandeling as jy nog kan of doen dit in die gees indien op jou siekbed, watter omstandighede ookal pla. Maak elke dag ’n ‘gebedswandeling’ en sien in jou gees die reënboog, wat die Here herinner – laat dit jou ook herinner aan die blywendheid van sy beloftes – ware gebed is om die Here te herinner, omdat dit spreek van ’n goeie vriendskapsverhouding met Hom (Hy hou daarvan).
Verwag die ‘sagte fluister soos Elia by Horeb-berg ervaar het – sien en waardeer die ‘engele’  rondom, wat Hy vir jou daagliks beskik. Laat jou gedagtes ook dwaal na nagte deurgebring onder die ontelbare sterre (wat jy onthou, toe jy nog jonk was) en dank die Here dat jý een van die  ‘menigte’ verlostes in sy kerk mag wees – vir wie die blywende verbondsbeloftes ewig staan.
Laat jou gebedsgedagtes ook tot by Moria(Golgota) ‘aanstap,’ om Jesus se gebed in die Gees (Joh. 20:1-3 en vers 20 juis vir ons bedoel), aan te  hoor –  toe Hy gebid het vir elkeen wat deur die woorde van sy dissipels in Hom sal glo. Dis mos hoe ek en jy te wete kom dat ons nie sonder hoop en sonder God in die wêreld is nie – ’n gebed waarna Hy die nagmaal as blywende herinnering  ingestel het, die opvolg van die verbonde, vir wie in die Naam van die Vader-Seun-en- Heilige Gees gedoop is en daarmee die toerekening ontvang om erfgenaam van die ‘verbonde’ te mag wees – die ewige lewe.
‘n Getuienis oor hoop– brokstukke van ’n legkaart
By die aanhoor dat ‘haar ongesteldheid terminaal sal wees,’ het sy dikwels haar geloof uitgespreek dat ‘niks in hierdie lewe vir altyd is nie.’ Sy koop toe vir haar ’n legkaart van duisend stukke in die boks; maar op die deksel ’n treffend mooi natuurtoneel.  Al was die verswakking te ver heen en die kragte te min om die legkaartstukke uit te pak, het sy wel na die pragtige prent op die deksel gekyk en geweet dat elke brokstuk in die doos volmaak  sou pas in die prent voorop. So het sy haar ‘lewensprent’ ook verstaan.’  Op dié wyse het ’n dienares van die Here, toegewyde pastoriemoeder, geweet dat niks in haar lewe toevallig was nie – wat vir haar beteken het dat sy  nie ’n enkele oomblik van haar lewe sonder hoop en sonder God in die wêreld was nie!
Die onlangse afsterwe van professor Stephen Hawking, vanaf sy 21ste jaar tot op 76 verlam in ’n rystoel, het die wetenskaplike wêreld soos ’n skokgolf getref. Omdat hy in lewe as teoretiese fisikus allerlei uitsprake oor die kosmos (die heelal),[5] gemaak het, wat aan hoop herinner het, maar soms ook nie. Inaggenome die geestesklimaat van die dag, is dit nou ’n typ om die erfgename van die verbonde aan hulle hoop, in bybelse terme, te herinner.
[1] Nuwe Afrikaanse Vertaling, Rom.11:29
[2] Nuwe Direkte Vertaling, hoewel NAV lees: ‘Verbonde’
[3] Uitverkorenes Luk.18:7 (NAV); elect (ESV- English Standard Version)
[4] Sound of a low whisper, 1 Kon. 19:12 (ESV), voetnota bl.301: ‘a thin silence’
[5] Hawking S. The Universe in a Nutshell, bll.41,79..
Posted in Rubrieke, Wetenskap en Geloof
Sommige lesers wie internasionale TV volg, het dalk agtergekom dat Putin die Russiese volk oor relikwieë aangevat het. Omdat ‘relikwieë’, die woord wat hy gebruik het, met godsdiens te doen het, kan ’n  mens sy vermaning  aan sy volk seker ’n ‘preek’ noem. Natuurlik met tong in the kies bedoel.
Sekerlik het hy as politikus hom afgevra waarom Rusland sleg afsteek teen die westers-ontwikkelde wêreld.  Hy het besef dat hy hom versigtig moet uitspreek oor sy land se geskiedenis teneinde nie as onpatrioties uitgekryt  te word nie. Maar die vraag bly pla, wat dan Rusland so terughou van sy vroeëre glorie as gedugte internasionale teëhanger vir die Verenigde State van Amerika?
Dat hy werk maak van sy droom om Russiese glorie in internasionale konteks aan te wakker, kan niemand ontken nie. Vra die Oekraïniese leierskap , die Krim-bevolking of die aangrensende Balkanstate.  Waarskynlik hoop Putin om Rusland die lokomotief in die geselskap van die BRICS-lande te maak. Maar dis dalk net hier waar die remskoen in sy ideaal gesoek moet word –  sy politieke verwantskap met Brasilië (Rooms Katoliek), eie  ‘moedertjie’- Rusland (Russies Ortodoks), Indië (Hindoeïsme), China (Boeddhisme-Sjintoïsme), Suid-Afrika (Sionisme-Christelik),  – almal lande waar sinkretisme (godsdiensvermenging) plaasvind, waar godsdienste neig om stukkies bygeloof op te neem.
Enigiets van ’n groot voorganger word  as “heilig” beskou, bewaar en dan selfs vereer. Selfs Boedha se as is in agt dele verdeel om in verspreide heiligdomme vereer te word. Sulke fisiese voorwerpe is dan ‘relikte, (oorblyfsels), wat as ‘relikwieë bewaar en gebruik word om ‘aanbidding’ te bevorder.
‘n Relikwie is iets van ’n “heilige persoon” of ’n “heilige gebeurtenis” wat gebruik word om ‘geloof’ of groter aanhang  aan te wakker.
Sonder om Pous Francis se wêreldreise enigsins, wat waarde vir Christelike etos betref, te geringskat,  neem as voorbeeld hoe miljoene op TV gesien het hoe die “peoples Pope” op Kersdag  die bababeeldjie in ’n kerk se “geboorte van Jesus uitbeelding” op die voorkoppie soen.
’n Ander voorbeeld van relikwie-verering was die ‘ontdekking’ van ’n doek waarin die Here Jesus begrawe sou gewees het, waarop ‘wonderbaarlik’ ’n afdruk van sy voorkoms verskyn het. Die media was gaande oor die sensasionele waarde wat so ’n ‘vonds’ onder bygelowige aanhangers van relikwieë-verering sou hê. Dat relikwie- sensasie veel bydra tot volksopwinding, soos blyk uit die hoë besoekersgetal jaarliks by die Lourdes-grot in Frankryk, waar volgens oorlewering Maria 18 keer aan ’n veertienjarige meisie verskyn het. So hoog ag die Roomse kerk die relikwie-waarde  van dié ‘gebeure’ dat ’n replika daarvan in die Vatikaanstad opgerig is.
[1] By Putin as leier met wêreldfokus, kon die heersende etos en staat van ontwikkeling in relikwiegebonde lande seker nie onopgemerk verbygegaan het nie – en toe ‘n ‘prekie’ vir sy eie mense!
Sulke bygeloof is immers tekenend dat die Renaissance, die “ontwikkeling van begrip” (wat algemeen gedefinieer word as: Die versnelling van die stroom van die Middel-Eeue na ’n Nuwe Tyd),  gedurende die 15 en 16de eeue, wat egter by sommige nasies (BRICS, o.a. ?) onopgemerk verbygegaan het.
Gelaat in ’n agterlikheid, sonder die seën van ’n Calvinistiese Hervorming in godsdiensbelewing en etos te opmerklik vir ‘n leier om net maar onvermeld te laat verbygaan.  Die manier waarop hy dit aangespreek het, word toe internasionale  “breaking news”.  Rusland se relikwieë hoofnuus in beeld op die skerm:  die praalgraf op die Rooiplein in Moskou waar die gebalsemde liggaam van Lenin, die opper-bolsjewis al dekades lank in staatsie lê – benewens die ‘verering’ van 4 000 Lenin-borsbeelde oor  die lengte en breedte van sy groot land, wat die bevolking om elke hoek en draai aan die mislukking van die Bolsjewisme herinner.
Ons toets vir Putin se perspektief op die probleem is (1) of sy insig naastenby  reg is (of kan wees) en (2) of hy die tyd vir optrede reg gekies het (3) en of dit die regte manier van doen was.
[1] Orazio Petrosillo, Vatican City, Edizoni Musei Vaticani, 3de uitgawe 1998, bl. 202.
Posted in Aktueel, Kwessies en Menings, Rubrieke
Enter your email address:
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
Bybel in die wakis | Geloofstories Aktueel on Bio
Hermeneutiese Beginsels vir Skrifgetroue Kerkpraktyk | Geloofstories Aktueel on Hermeneutiese Beginsels vir Skrifgetroue Kerkpraktyk
Vertalings die Bybelleser se kortpad | Geloofstories Aktueel on Vertalings die Bybelleser se kortpad
NET MAAR GELEEN —Teilhard de Chardin Biografie | Geloofstories Aktueel on NET MAAR GELEEN — Teilhard de Chardin Biografie
Burgertyd — in Pretoria | Geloofstories Aktueel on Burgertyd — in Pretoria
Website Design by Wikus vd Merwe: wikusjvdm@gmail.com | ChocoTheme by .css{mayo} | powered by WordPress
Entries (RSS) and Comments (RSS)